Notum sit cunctis fidelibus christianis, quod Achardus clericus de Marziaco calumpniabatur et tollebat monachis de Cluniaco medietatem unius molendini quod situm est super Graonam fluvium, in ipsa parrochia de Marziaco. Post multas igitur querelas et requisi[ti]ones monachorum, acceptis a donno Wilelmo de Lordono centum solidis, finivit et reddidit partem illam molendini Deo et sancto Petro ad locum Cluniacum, laudantibus et confirmantibus filiis et filiabus suis ipsum donum, et cunctis propinquis suis, insuper et uxore sua, quæ vocatur Emeldis, filiique sui Gaufredus, Jocerannus et Otto, et Rocelina, filia ejus, qui confirmaverunt, et Hugo, cognomento Burdinus.